Covid-19-statistieke: Meer as 4 600 nuwe gevalle  (Argieffoto: Ronny Hartmann/AFP) Suid-Afrika het nou meer as 1 645 500 bevestigde Covid-19-gevalle met 4 623 nuwe gevalle wat aangemeld is. Dr. Zweli Mkhize, minister van gesondheid, het Woensdagaand bevestig dat 1 645 555 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 56 077 nadat nog 102 sterftes aangemeld is: vier in die Oos-Kaap, ses in die Vrystaat, 24 in Gauteng, vier in KwaZulu-Natal, vyf in Limpopo, vier in Mpumalanga, 45 in Noordwes en nege in die Wes-Kaap. Tot dusver het 1 546 583 mense reeds van die virus herstel; dit is ’n herstelkoers van 94%. Suid-Afrika het tot dusver 11 452 185 toetse vir Covid-19 gedoen, 45 877 sedert die vorige verslag. Altesaam 479 768 gesondheidsorgwerkers is tydens die eerste fase van die inentingsprogram ingeënt. Fase 2 van die inentingsprogram het verlede week begin en 282 135 mense is reeds ingeënt. Provinsiale statistieke: Sterftes en gevalle wat herstel het: